Source: https://fot.hu/index.php/hirek/884-2015-03-10-12-45-44
Timestamp: 2019-09-21 00:28:08
Document Index: 7417271

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

FőoldalFóti HírekBírósági ülnökök jelölése
A Bjt. 215. § (1) bekezdése alapján Pest Megye Önkormányzatának Közgyűlése a Budapest Környéki Törvényszék és a Budapest Környéki Közigazgatási és Munkaügyi Bíróság ülnökeit a megyei város közgyűlésével és a területi nemzetiségi önkormányzatok képviselő-testületeivel megosztva,
a Budakörnyéki Járásbíróság ülnökeit a területi nemzetiségi önkormányzatok képviselő-testületeivel megosztva választja meg.
A Bjt. 213. § (1) bekezdése alapján jelöltet állíthat:
1)	a bíróság illetékességi területén lakóhellyel rendelkező nagykorú magyar állampolgár,
2)	a bíróság illetékességi területén működő egyesület – kivéve a pártok -,
3)	a bíróság illetékességi területén működő helyi önkormányzat.
A Bjt. 213. § (2) bekezdése alapján a fiatalkorúak büntető ügyeiben eljáró bíróság pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei jelölik.
A Bjt. 212. § (1) bekezdése és a 220. § (1) bekezdés d) pontja alapján ülnöknek jelölhető:
az a 30. életévét betöltött, de 70. életévét el nem érő magyar állampolgár, aki nem áll a cselekvőképességet érintő gondnokság vagy támogatott döntéshozatal hatálya alatt, továbbá büntetlen előéletű és
nem áll közügyektől eltiltás hatálya alatt sem.
Az ülnök jogaira és kötelezettségeire vonatkozó tájékoztató megismerhető a Fóti Közös Önkormányzati Hivatal hirdetőtábláján, valamint a www.fot.hu önkormányzati honlapon. A jelölő és az elfogadó nyilatkozat letölthető a www.fot.hu önkormányzati honlapról.
A jelölő és az elfogadó nyilatkozatot és a hozzájuk csatolt erkölcsi bizonyítványt legkésőbb 2015. április 1-ig kell megküldeni a
Pest Megyei Önkormányzati Hivatal Jegyzői Iroda, Budapest, Városház u. 7., 1052 címre.
A Bjt. 214. § (3) bekezdése értelmében a büntetlen előélet igazolására vonatkozó kötelezettség elmulasztása esetén a jelöltet ülnökké megválasztani nem lehet.
Fót, 2015. március 6.